**Autosalón v DÜSSELDORFe: NOMÁDSKY ŽIVOT PRE MILOVNíKOV SLOBODY OD ZNAčKY RENAULT**

Renault predstavuje svoj obnovený rad karavanov rozšírený o nový Trafic SpaceNomad pre európu

26/08/2021

* Úplne Nový Trafic SpaceNomad, predstavený na CARAVAN SALON v Düsseldorfe, rozšíri ponuku značky Renault na začiatku roka 2022. Po Švajčiarsku sa predstaví na ďalších 5 európskych trhoch.
* Úplne Nový  Trafic SpaceNomad je dostupný v dvoch dĺžkach, so štyrmi alebo piatimi sedadlami. Má vysúvateľnú strechu, ktorá vytvorí priestor pre dve veľké postele, taktiež sprchu a kuchynku, takže sa ľudia na svojich cestách nemusia strachovať o iné ubytovanie než je ich vlastné vozidlo.
* Renault plánuje zdieľať svoju hippie-chic víziu karavanu Hippie Caviar Hotel spolu s ikonickým Estafette karavanom.
* Úplne Nový  SpaceClass Escapade a Master Campervan skompletizujú ponuku Renault na Autosalóne v Düsseldorfe.

ÚPLNE NOVÝ TRAFIC SPACENOMAD: VŽDY PRIPRAVENÝ NA CESTY

Obytný príves je stále obľúbenejší, najmä po období lockdownov. Flexibilita tohto spôsobu cestovania uľahčuje výlety aj s hygienickými obmedzeniami a ponúka úplnú voľnosť. V roku 2020, po úspešnom testovaní na švajčiarskom trhu, sa Renault rozhodol rozšíriť marketing SpaceNomad v Európe do Nemecka, Rakúska, Belgicka, Dánska a Francúzska. Vozidlo sa inšpirovalo Novým Renault Trafic. Do podoby karavanu ho transformoval francúzsky výrobca Pilote. Vyrába sa v závode Renault v Sandouville a k dispozícii bude v sieti začiatkom roku 2022.

Vozidlo ponúkne široký výber motorov, od 110 až po 170 koní, s manuálnymi a automatickými prevodovkami (pre motory s výkonom 150 a 170 koní). Nový Trafic SpaceNomad sa prispôsobuje rôznym potrebám svojich zákazníkov pri hľadaní slobody bez obmedzení ubytovania i parkovania.



AMBÍCIE ZNAČKY RENAULT SÚ JASNÉ: VSTÚPIŤ NA TRH, KTORÝ PRUDKO NAPREDUJE POSLEDNÝCH 10 ROKOV. PO ÚSPEŠNOM TESTE VO ŠVAJČIARSKU ÚPLNE NOVÝ TRAFIC SPACENOMAD ROZŠIRUJE PÔSOBNOSŤ MEDZI ĎALŠÍCH FANÚŠIKOV SLOBODY.

Thierry Plantegenest, LCV Global Sales & Marketing Director, Renault Group



**ZARIADENIA VYROBENÉ NA MIERU PRE ŠIROKÉ MOŽNOSTI POUŽITIA**

Plne vybavená kuchyňa vhodná na prípravu jedla, v zime aj v lete , ktorá sa vysporiada s akýmikoľvek nepredvídateľnými situáciami:

* Veľká dvojplatnička, kombinovaná s drezom s integrovaným kohútikom.
* 49 l chladnička.
* Samostatný stolík pre vonkajšie aj vnútorné použitie (môže byť uskladnený v kufri).
* Dve postele, vhodné pre 4 osoby:
* Posteľ vo vysúvacej streche (120 x 200 cm),
* Zadná lavica, ktorá sa zmení na posteľ (124 x 188 cm).
* Vonkajšia sprcha, aby sa kedykoľvek mohol zákazník osviežiť.

**PRAKTICKÝ INTERIÉR PRE VÄČŠÍ KOMFORT NA PALUBE**

Úplne Nový Trafic SpaceNomad ponúka až päť miest na sedenie. Vpredu sú dve samostatné sedadlá, ktoré sa dajú otočiť dovnútra a vytvoriť tak priestranný a príjemný obývací priestor. V zadnej časti je dodávka k dispozícii v dvoch konfiguráciách: pevná dvojmiestna lavica alebo posuvná trojmiestna lavica. Vo dne i v noci chráni cestovateľov pred nepriazňou počasia markíza (220 cm x 235 cm) a 100 % LED osvetlenie (12 svetelných jednotiek). Nakoniec, bez ohľadu na poveternostné podmienky, je kabína izolovaná, osvetlená, vyhrievaná (2 000 W) a vybavená žalúziami.

**DIZAJN, PRIESTOR A BEZPEČNOSŤ: NOVÁ DNA RENAULT TRAFIC**

Úplne Nový Trafic SpaceNomad odhaľuje nový, výraznejší vonkajší dizajn: horizontálna kapota a zvislá mriežka pre vyšší výkon, full LED svetlomety a aktualizovaný podpis v tvare písmena C. Vnútri úplne nová, prepracovaná palubná doska ponúka až 34 litrov úložného priestoru v prednej časti vozidla a až 300 l vzadu. Dizajn bol vylepšený chrómovými detailmi a metalickými farbami (vrátane novej červenej Carmine). Aby bolo pohodlie na palube o niečo väčšie, dodávka ponúka nové funkcie pri jazde, ako napríklad aktívne núdzové brzdenie, upozornenie na opustenie jazdného pruhu, systém monitorovania vodiča a upozornenie na mŕtvy uhol.

**TECHNOLÓGIE, KTORÉ KOMBINUJÚ NOMÁDSKY ŽIVOT A KONEKTIVITU**

Úplne Nový Trafic SpaceNomad ponúka technológie, ako je 8-palcový dotykový displej a indukčná nabíjačka. Vozidlo je vybavené najnovším multimediálnym systémom Renault EASY LINK s integrovanou navigáciou a kompatibilitou s Apple CarPlay a Android Auto pre smartfóny.

**RENAULT predstaví svoju víziu nomádskeho života priamo na legendárnom AUTOSALÓNE V DÜSSELDORFE**

**HIPPIE CAVIAR HOTEL: PREDVÁDZACIE VOZIDLO ZNAČKY RENAULT**

Renault znovu objavuje svet obytných automobilov a predstavuje hippie-chic víziu inšpirovanú 60. rokmi. Dizajn predvádzacieho vozidla zahŕňa posteľ, ktorá sa rozprestiera smerom von zadným výklopným otvorom a strešnú terasu pre pocit slobody. Pokiaľ ide o zážitok z 5-hviezdičkového hotela, zvažujú sa plány zahrnúť dodávky jedla z dronu na prednú časť strechy! Hippie Caviar Hotel sa predstaví spolu s ikonickým karavanom Estafette z roku 1977.

**ÚPLNE NOVÝ SPACECLASS ESCAPADE A MASTER CAMPERVAN**

Renault bol hráčom na trhu s obytnými vozidlami viac ako 15 rokov, transformáciou svojich vozidiel Master a Trafic. Autosalón v Düsseldorfe ponúka unikátnu príležitosť vidieť:

* **Úplne Nový SpaceClass Escapade:**

Konvertibilné lavicové sedadlo, navrhnuté ako rekreačné vozidlo, ponúka až osem miest na sedenie a manželskú posteľ (až 1,90 m na dĺžku). Vďaka odnímateľnému stolu a pridanému svetlu na čítanie na boku je ideálnym spoločníkom pre únik z bežného života a stresu.

* **Master Campervan:**

Vozidlo transformoval výrobca obytných automobilov Rimor (Skupina Trigano). Komerčne dostupné je vďaka spoločnosti Ahorn v Nemecku, kde ponúka obytný automobil „plný komfort“ založený na verzii podvozku s kabínou.